**Årets prosjekt i RBKL**

**Bygdekvinner nyt(t)er maten**

Rogaland bygdekvinnelag blei i desember 2022 tildelt kr 600 000 av Gjensidigestiftelsen til sitt prosjekt «Bygdekvinner nyt(t)er maten». Prosjektet skal gjennomføres i løpet av 2023.

Prosjektet består av 7 lokale, forankrede delprosjekt. Prosjektene er forskjellige. En rød tråd er et ønske på frivillige basis om å dele kunnskap om kortreist mat og øke folks bevissthet om å utvikle bærekraftige lokalsamfunn.

**Lokallaga som er med på årets prosjekt er: Imsland, Hjelmeland, Skjold, Bjerkreim, Nærbø, Time og Sandnes.**

Prosjektene er utarbeid i samarbeid med styret for Rogaland bygdekvinnelag.

Gjensidigstiftelsen har som mål å fremme mangfold. Våre arrangement skal ha som mål å få flere med i frivillig arbeid og at flere blir motivert til å være aktive på fritida.

Rogaland bygdekvinnelag er juridisk ansvarlig og har koordineringsansvar for gjennomføring av prosjektet som skal være ferdig i løpet av 2023. Lokallaga har det daglige, praktiske driftsansvaret for å gjennomføre aktivitetene som er foreslått.

Prosjektets arbeidsutvalg består av fire personer. Det er leder og økonomiansvarlig fra distriktsstyret, samt to personer som er medlemmer og har prosjekterfaring fra privat og offentlig tjeneste.

Spørsmål underveis kan rettes til de.